Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Meseország vár reánk! – „Tükröm, tükröm mond meg Nékem!

**Tevékenységek:**  Tárgyak a népmesék világában – drámajáték segítségével a választott mese feldolgozása

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

**Dátum:** 2019. 11. 13.

**Felelősök a foglalkozás kivitelezéséért:**

Bréda Szilvia – Lancz Mónika

Juhos Erzsébet – Fodor Gabriella

Rózsa Anna – Bittó Éva

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * Szereplési vágy felkeltése * Pontos, érthető szövegmondásra törekvés * Mesék segítségével az elfogadás,tolencia gyakorlása, megtapasztalása * Legyél Te is mesehős! – tárgyak a népmesék világában: ismeretszerzés * „Nyakigláb, Csupaháj,Málészáj! és „A kisgömböc“ c. mesék feldolgozása |
|  | |
| **Tevékenység feladata:** | * Szokások, hagyományok ápolása – multikultúrális nevelés * A természetes gyermeki kíváncsiság felkeltése, kielégítése * Tapasztalatszerzés – művészeti eszközökkel, drámajátékkal a kitartás, kudarckezelés, befogadás gyakorlása * Drámajáték: „Nagy bajban van a Meseország“ |
| **Szervezés:** | * Feltételek megteremtése, * Szükséges eszközök elkészítése, bebiztosítása a tevékenységek gördülékenysége érdekében |
| **Eszközök:** | * szükséges alapanyagok biztosítása * mesebeli kosztumök, varázstárgyak a népmesékből * rajzlap, színes ceruzák, filctollak a memória kártyák készítéséhez |
| **Módszerek:** | * Készülődés, közös drámajáték, beszélgetés,   Ötletbörze, egész csoportos improvizáció, mese rajzzal, kézműves foglalkozások, |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

A mesehallgatás a gyermekeknél nemcsak ötletet ad a szerepjátékhoz és segít a játéktevékenység interiorizációjában (viselkedési szabály elsajátításában), de legfontosabb feltétele az olvasóvá nevelésnek. A nagycsoportos óvodások egyre jobban szeretik a varázsmeséket, melynek nagyon sok féle oka lehet (pl.szülőkről való fokozatos leválás, önállóság igénye: „királyság“(saját maga feletti hatalom) stb. A sokféle érzelmi/értelmi változás sok konfiktussal jár ebben az életszakaszban. Hiszen a varázsmesékben a tipikus bonyodalmat az indítja el, hogy a mesehős elszakad a szülőtől és veszélyeket rejtő vándorlásra kényszerül, ahol próbatételek várnak rá,amit sokszor a varázstárgyak erejével tud leküzdeni.

**Megvalósítás:**

Tündérmesékkel, varázsmesékkel ismerkedtek a nagycsoportosok. Sok tündérmese olvasása után érdekes drámafoglalkozással kezdtük a novemberi projekthetet az óvodánkban, melynek projekttémája: „Csodás tárgyak a népmesék világában“ volt. A drámafoglalkozás fókuszába helyeztük a Meseország megmentését. Az Ősztündér a gyerekek segítségét kérte az ellopott csodás tárgyakat megtalálásához. A bajba jutott Meseországban ellopták a mesék mágikus tárgyait, azok a tárgyak, eszközök, amelyek az Ősztündér varázsládájában maradtak, azoknak pedig megszűnt a varázserejük. A drámafoglalkozásban érzékelő, utánzó és memóriafejlesztő játékok mellett a beszéd, az ének, a mozgás, a szerepjátéknak is fontos szerepe volt. Előkerültek a csodás tárgyak, a gyerekek fantáziajátékának segítségével varázserőt kaptak a mesebeli tárgyak és a kis óvodások megmentették Meseországot. Majd két varázsmesét dolgoztunk fel a dráma eszköztárával. A Szorgalmas hangyacsoport a „Nyakigláb, Csupaháj és Málészáj“c.mesével foglalkozott. Az élő szereplők és a bábok ötvözetével csodás improvizációs játék született az óvó néni irányításával. A Méhecske csoport „A kis gömböc“c.népmesét bábjátékkal oldotta meg , hiszen a csoda, a varázslat a bábok segítségével könnyebben kivitelezhető, és a báb által megjelenített kis gömböc az óvodások számára nem is olyan félelmetes falánk szörny. A projekthetet memóriakártyák készítésével zártuk. Fantasztikus képzőművészeti alkotások születtek, a rajzolásban megmutatkozott a gyerekek kreativitásuk és a fantáziájuk.

**Reflexió:**

A választott mesék feldolgozását minden gyermek élvezte, az élményt nyújtó  drámafoglalkozás és a bábozás nemcsak szórakoztatta az óvodásokat, hanem egyszerre több kompetenciát is fejlesztett. A matematikai készségük, a logikájuk fejlődött, hiszen a játékhelyzetek során döntéseket kellett hozniuk, meg kellett számolniuk a fákat, csoportosítaniuk kellett, de az anyanyelvi kompetenciájuk is fejlődött, hiszen a játék alatt szókincsfejlesztés folyt, a szereplők párbeszédének felidézése is előkerült.

Nagymácséd, 2019. 11. 13.

Bréda Szilvia

Projekt koordinátor

.................................